CELEX: 31981R2170
Language: el
Date: 1981-07-27 00:00:00
Title: Κανονισμός (ΕΟΚ) αριθ. 2170/81 τού Συμβουλίου τής 27ης Ιουλίου 1981 περί καθορισμού, γιά τήν περίοδο εμπορίας 1981/82, τής ελάχιστης τιμής τού μή εκκοκκισμένου βάμβακος

Avis juridique important

|

31981R2170

Κανονισμός (ΕΟΚ) αριθ. 2170/81 τού Συμβουλίου τής 27ης Ιουλίου 1981 περί καθορισμού, γιά τήν περίοδο εμπορίας 1981/82, τής ελάχιστης τιμής τού μή εκκοκκισμένου βάμβακος  

Επίσημη Εφημερίδα αριθ. L 211 της 31/07/1981 σ. 0006

***** ΚΑΝΟΝΙΣΜΟΣ (ΕΟΚ) αριθ. 2170/81 ΤΟΥ ΣΥΜΒΟΥΛΙΟΥ  της 27ης Ιουλίου 1981  περί καθορισμού, για την περίοδο εμπορίας 1981/82, της ελάχιστης τιμής του μη εκκοκκισμένου βάμβακος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως του βάμβακος (1), και ιδίως το άρθρο 9 παράγραφος 1,  την πρόταση της Επιτροπής  Εκτιμώντας:  ότι, δυνάμει του άρθρου 9 παράγραφος 1 του κανονισμού (ΕΟΚ) αριθ. 2169/81 το Συμβούλιο καθορίζει κατ' ετος μία ελάχιστη τιμή για τον μη εκκοκκισμένο βάμβακα· ότι η τιμή αυτή καθορίζεται σε επίπεδο που εγγυάται στους παραγωγούς την πραγματοποίηση των πωλήσεών τους σε τιμή όσο το δυνατόν πλησιέστερη της τιμής στόχου, λαμβανομένων υπόψη των διακυμάνσεων της αγοράς καθώς και των εξόδων διακινήσεως του μη εκκοκκισμένου βάμβακος από τις ζώνες παραγωγής προς τις ζώνες εκκοκκίσεως·  ότι, για την πραγματοποίηση των στόχων που αναφέρονται ανωτέρω, αυτή η ελάχιστη τιμή πρέπει να καθορίζεται για ποιοτικό τύπο και για στάδιο σαφώς καθορισμένα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981/82, η ελάχιστη τιμή του μη εκκοκκισμένου βάμβακος που αναφέρεται στο άρθρο 9 παράγραφος 1 του κανονισμού (ΕΟΚ) αριθ. 2169/81 ορίζεται σε 72,20 ECU ανά 100 χιλιόγραμμα.  Άρθρο 2  Η τιμή που αναφέρεται στο άρθρο 1 αφορά τον μη εκκοκκισμένο βάμβακα που ανταποκρίνεται στα κριτήρια που αναφέρονται στο άρθρο 1 του κανονισμού (ΕΟΚ) αριθ. 2168/81 του Συμβουλίου της 27ης Ιουλίου 1981 περί καθορισμού, για την περίοδο εμπορίας 1981/82, της τιμής στόχου για τον μη εκκοκκισμένο βάμβακα και της ποσότητας βάμβακος για την οποία η ενίσχυση χορηγείται εξ ολοκλήρου (2).  Η τιμή αυτή νοείται για εμπόρευμα κατά το στάδιο της εξόδου από τη γεωργική εκμετάλλευση.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Ιουλίου 1981.  Για το Συμβούλιο  Ο Πρόεδρος  P. WALKER  (1) Βλέπε σ. 2 της παρούσας Επίσημης Εφημερίδας.  (2) Βλέπε σ. 1 της παρούσας Επίσημης Εφημερίδας.